《翠麓即事》
宋代·白玉蟾

千峰万峰翠入门，一树两树啼断猿。
山后山前鸠唤妇，舍南舍北竹生孙。
烟迷洞口苔三径，风吼松梢月一痕。
芍药未花春未老，客来到此倒芳樽。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。